
Text rozhodnutia
Súd: Krajský súd Nitra Spisová značka: 19Sd/311/2012 Identifikačné číslo súdneho spisu: 4012201083 Dátum vydania rozhodnutia: 19. 12. 2012 Meno a priezvisko sudcu, VSÚ: JUDr. Viola Takáčová PhD. ECLI: ECLI:SK:KSNR:2012:4012201083.1 Uznesenie Krajský súd v Nitre v právnej veci navrhovateľa: S. N., H. P. XXXX/XX, Z., proti odporkyni: Sociálna poisťovňa - ústredie v Bratislave, ul. 29. augusta 8, Bratislava, o invalidný dôchodok, takto r o z h o d o l : Krajský súd v Nitre vyslovuje svoju m i e s t n u n e p r í s l u š n o s ť na konanie o odvolaní navrhovateľa proti rozhodnutiu odporkyne č. XXX XXX XXXX zo dňa 17. 08. 2012. Po právoplatnosti tohto uznesenia vec bude postúpená miestne príslušnému Krajskému súdu v Trnave. o d ô v o d n e n i e : Návrhom doručeným tunajšiemu súdu dňa 17. 12. 2012 navrhovateľ žiadal, aby súd rozhodol o odvolaní proti rozhodnutiu odporkyne č. XXX XXX XXXX zo dňa 17. 08. 2012, ktorým mu bol podľa § 70 a § 71 zákona č. 461/2003 Z. z. o sociálnom poistení v znení neskorších predpisov priznaný od 13. 03. 2012 invalidný dôchodok na základe 50 % miery poklesu schopnosti vykonávať zárobkovú činnosť. S rozhodnutím nesúhlasil s z dôvodu, že nesúhlasí s 50 % mierou poklesu schopnosti vykonávať zárobkovú činnosť. Podľa § 103 OSP, kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa § 11 ods. 1 OSP, konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania, a trvá až do jeho skončenia. Pri skúmaní podmienky na konanie na krajskom súde, o návrhu navrhovateľa súd zistil, že nie je daná miestna príslušnosť Krajského súdu v Nitre na konanie o jeho odvolaní proti rozhodnutiu odporkyne, lebo navrhovateľ má bydlisko v okrese Šaľa, kraj Trnava. Preto na rozhodnutie o opravnom prostriedku navrhovateľa, o ktorom rozhoduje v prvom stupni krajský súd je miestne príslušný Krajský súd v Trnave. O miestnej príslušnosti súdu na rozhodnutie o opravnom prostriedku navrhovateľa rozhodol Krajský súd v Nitre tak, ako je to uvedené vo výroku tohto rozhodnutia, teda preniesol miestnu príslušnosť na konanie o odvolaní navrhovateľa na Krajský súd v Trnave Vec bude po právoplatnosti tohto uznesenia postúpená Krajskému súdu v Trnave. Poučenie: Proti tomuto uzneseniu odvolanie nie je prípustné podľa § 202 ods. 3, písm. a/ OSP.

